pythainlp/thaigov-v2-corpus-22032023 huggingface dataset:
วันอังคารที่ 8 มีนาคม 2565
นายกฯ สั่ง กทม. เร่งแก้การเปิดระบบรับผู้ป่วยนอก “เจอ แจก จบ” ใน รพ. - ศูนย์ฯ สังกัด กทม. ให้รองรับผู้ป่วยอย่างเต็มขีดความสามารถ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งการผู้ว่า กทม. เร่งแก้ไขการเปิดระบบรับผู้ป่วยโควิด-19 สีเขียว แบบ “เจอ - แจก - จบ” ใน รพ. และศูนย์บริการสาธารณสุข 69 แห่ง สังกัด กทม. หลังพบว่ามีประชาชนยังเข้าไม่ถึงบริการ ให้รับผู้ป่วยได้จำนวนมากขึ้นอย่างเต็มความสามารถ
.
ผู้ป่วยโควิด-19 ระดับสีเขียว สามารถรับการรักษาแบบ “เจอ - แจก - จบ” ได้ที่ รพ. ตามสิทธิรักษา หรือ รพ.ใกล้บ้าน รวมถึง รพ. ใน 14 จังหวัดรอบ กทม. คือ นนทบุรี ปทุมธานี พระนครศรีอยุธยา สระบุรี นครนายก สิงห์บุรี อ่างทอง นครปฐม สมุทรสงคราม สมุทรสาคร สุพรรณบุรี สมุทรปราการ ชลบุรี และฉะเชิงเทรา โดยโทรนัดหมายก่อนเพื่อเข้าระบบการรักษา
.
อ่านเพิ่มเติม คลิก >>https://www.thaigov.go.th/news/contents/details/52268
#ไทยคู่ฟ้า#ร่วมต้านโควิด19
-------------------
วันพุธที่ 29 มิถุนายน 2565
รฟท. ขอเชิญชวนร่วมเดินทางท่องเที่ยว ขบวนพิเศษรถจักรไอน้ำเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 70 พรรษา
28 กรกฎาคม 2565 เส้นทางประวัติศาสตร์ กรุงเทพ-พระนครศรีอยุธยา เริ่มจำหน่ายตั๋วโดยสาร แล้วตั้งแต่วันนี้เป็นต้นไป
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่าเนื่องในโอกาสมหามงคลวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 70 พรรษา 28 กรกฎาคม 2565 รฟท. ได้จัดขบวนรถพิเศษนำเที่ยว รถจักรไอน้ำเฉลิมพระเกียรติเส้นทางสายประวัติศาสตร์ กรุงเทพ - พระนครศรีอยุธยา เพื่อเปิดโอกาสให้ประชาชนและพสกนิกรชาวไทย เป็นส่วนหนึ่งในการเดินทางร่วมเฉลิมพระเกียรติ ตลอดจนแสดงออกถึงความจงรักภักดี สำนึกในพระมหากรุณาธิคุณของพระองค์ที่ทรงปฏิบัติพระราชกรณียกิจนานัปการ สร้างประโยชน์สุขต่อประชาชนและประเทศชาติตลอดมา ทั้งนี้ ได้นำขบวนรถจักรไอน้ำแบบแปซิฟิค หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จำกัด ซึ่งปัจจุบันได้เก็บรักษาและซ่อมบำรุงอยู่ที่โรงรถจักรธนบุรีมาเปิดให้บริการแก่ประชาชน ได้ย้อนวันวานเดินทางสัมผัสเส้นทางในอดีต กรุงเทพ - อยุธยา - กรุงเทพ ขบวนที่ 901/902 โดยออกเดินทางจากสถานีกรุงเทพ (หัวลำโพง) วันที่ 28 กรกฎาคม 2565 เวลา 08.10 น.ถึงสถานีอยุธยา เวลา 10.25 น. จากนั้นนักท่องเที่ยวสามารถเดินทางไหว้พระตามวัดสำคัญ โบราณสถานที่ทรงคุณค่าทางประวัติศาสตร์ ตลอดจนเช็คอินถ่ายภาพร้านอาหาร คาเฟ่ และแวะซื้อของฝาก โดยใช้เวลาประมาณ 6 ชั่วโมง ก่อนเดินทางกลับจากสถานีอยุธยา เวลา 16.40 น. ถึงกรุงเทพเวลา 18.55 น. โดยระหว่างทางผู้โดยสารสามารถขึ้นลง ได้ที่สถานีและที่หยุดรับ- ส่งผู้โดยสาร ได้แก่ สถานีสามเสน บางซื่อ บางเขน หลักสี่ดอนเมือง และรังสิต
นายเอกรัช กล่าวต่อว่า การจัดเดินขบวนพิเศษรถจักรไอน้ำนำเที่ยว เส้นทางกรุงเทพ - อยุธยา - กรุงเทพ ถือเป็น 1 ใน 6 โอกาสพิเศษ ที่รฟท.นำหัวรถจักรไอน้ำ รุ่นแปซิฟิก หมายเลข 824 และ 850รุ่นหลังสงครามโลกครั้งที่ 2 มาเปิดเดินรถให้ประชาชน ได้ร่วมเป็นส่วนหนึ่งในหน้าประวัติศาสตร์ของรถไฟ ตลอดจนช่วยส่งเสริมการเดินทางท่องเที่ยวภายในประเทศ ก่อให้เกิดการกระจายรายได้ สร้างงาน สร้างอาชีพทำให้เศรษฐกิจฐานรากระดับท้องถิ่นเกิดความเข้มแข็งและยั่งยืน ส่วนในทริปต่อไปผู้โดยสารสามารถร่วมเดินทางท่องเที่ยวกับขบวนรถจักรไอน้ำได้อีกครั้ง ในวันที่ 12 สิงหาคม 2565 เส้นทางกรุงเทพ - ฉะเชิงเทรา โดยจะเริ่มเปิดจำหน่ายตั๋วพร้อมกันทั่วประเทศ ในวันที่ 13 กรกฎาคม 2565สำหรับอัตราค่าโดยสารเดินทางไป - กลับ ผู้ใหญ่/เด็ก คนละ 299 บาท ซึ่งรวมบริการอาหารว่าง น้ำดื่ม บนขบวนรถ ทั้งเที่ยวไป - กลับแล้ว สามารถจองตั๋วได้ตั้งแต่วันนี้เป็นต้นไป ที่สถานีรถไฟทุกแห่ง หรือผ่านระบบ D-Ticket โดยผู้ร่วมเดินทางทุกคนต้องได้รับการฉีดวัคซีนอย่างน้อย 2 เข็ม และสามารถแสดงหลักฐานผ่าน Digital Health Pass บนหมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมงต่อเจ้าหน้าที่ ณ จุดคัดกรองวันเดินทางได้ สนใจสอบถามข้อมูลการเดินทางเพิ่มเติมได้ที่ ศูนย์บริการลูกค้าสัมพันธ์ โทร.1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย.
วันศุกร์ที่ 4 มีนาคม 2565
ย้ำ! ภาษีที่ดินปี 65 - 66 คงเก็บอัตราเดิม แต่ไม่ลด 90% เหมือนที่ผ่านมา บ้าน - พื้นที่เกษตรกรรมยังได้รับการบรรเทา
.....
ขณะนี้ ตามสื่อโซเชียลมีเดียต่าง ๆ ยังพบเห็นข้อมูลที่คลาดเคลื่อนเกี่ยวกับอัตราภาษีที่ดินและสิ่งปลูกสร้างและการจัดเก็บภาษี ย้ำว่า ปี 65 ยังคงจัดเก็บภาษีที่ดินเท่ากับปีที่ผ่านมา แต่ไม่มีมาตรการปรับลดการจัดเก็บลง 90% แล้ว
.
แม้ว่าการจ่ายภาษีที่ดินและสิ่งปลูกสร้างปี 65 เมื่อคำนวณได้เท่าไร จะต้องจ่ายเต็มจำนวน แต่รัฐบาลยังคงมีมาตรการต่าง ๆ ช่วยบรรเทาภาระภาษีของประชาชนอีกหลายกรณี ดังนี้
.
- ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรม ได้รับยกเว้นภาษี
.
- ที่ดินหรือสิ่งปลูกสร้างที่ใช้เป็นที่อยู่อาศัยที่เจ้าของเป็นบุคคลธรรมดา และมีชื่อในทะเบียนบ้านในวันที่ 1 ม.ค. ได้รับยกเว้นมูลค่าฐานภาษีไม่เกิน 50 ล้านบาท
.
- เป็นเจ้าของเฉพาะสิ่งปลูกสร้าง จะได้รับยกเว้นมูลค่าฐานภาษีสำหรับสิ่งปลูกสร้างที่มีมูลค่าไม่เกิน 10 ล้านบาท
.
ดังนั้น ผู้ที่เป็นเจ้าของทรัพย์สินมูลค่าไม่เกิน 50 ล้านบาท หรือไม่เกิน 10 ล้านบาท แล้วแต่กรณี จะไม่ได้รับผลกระทบ แต่บุคคลที่เป็นเจ้าของทรัพย์สินที่มีมูลค่าเกิน 50 ล้านบาท หรือเกิน 10 ล้านบาท แล้วแต่กรณี จะเสียภาษีเต็มอัตราเฉพาะส่วนที่เกินเท่านั้น
.
- ผ่อนปรนภาระภาษีให้แก่ผู้เสียภาษี กรณีมีภาระภาษีที่ดินและสิ่งปลูกสร้าง "สูงกว่า" ค่าภาษีโรงเรือนและที่ดินและภาษีบำรุงท้องที่ ที่เคยชำระในปี 62 จะบรรเทาภาระให้โดยเสียภาษีเท่ากับค่าภาษีปี 62 บวกกับร้อยละ 75 ของส่วนต่างค่าภาษีปี 65 กับปี 62
.
อ่านเพิ่มเติม คลิกhttps://www.thaigov.go.th/news/contents/details/52129
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 14 กรกฎาคม 2565
ปลัดกระทรวงคมนาคม เป็นผู้แทนกระทรวงคมนาคม ร่วมลงนามไว้อาลัยนายชินโซ อาเบะ
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นายชยธรรม์ พรหมศร ปลัดกระทรวงคมนาคม เป็นผู้แทนกระทรวงคมนาคม พร้อมด้วย นายพิเชฐ คุณาธรรมรักษ์ อธิบดีกรมการขนส่งทางราง ร่วมลงนามแสดงความอาลัยต่อการถึงแก่อสัญกรรมของนายชินโซ อาเบะ (H.E. Mr. Shinzo Abe) อดีตนายกรัฐมนตรีญี่ปุ่น
ในโอกาสนี้ ปลัดกระทรวงคมนาคมได้มอบแจกันดอกไม้แสดงความเสียใจในนามของกระทรวงคมนาคม ให้กับนายทาซากะ ทาคุโระ (Mr. Tasaka Takuro) อัครราชทูตญี่ปุ่น (ฝ่ายเศรษฐกิจ) ประจำประเทศไทย ในวันที่ 14 กรกฏาคม 2565 ณ สถานเอกอัครราชทูตญี่ปุ่นประจำประเทศไทย ถนนวิทยุ เขตปทุมวัน กรุงเทพฯ
กระทรวงคมนาคม จะระลึกถึงนายชินโซ อาเบะ ด้วยความซาบซึ้งในฐานะมิตรแท้ของไทย ที่ได้ส่งเสริมมิตรภาพและความร่วมมือระหว่างไทยกับญี่ปุ่นให้แน่นแฟ้น และขอแสดงความอาลัยอย่างสุดซึ้ง และขอภาวนาให้กับครอบครัวของท่านอาเบะและชาวญี่ปุ่นในช่วงเวลาที่ยากลำบากนี้
วันศุกร์ที่ 9 กรกฎาคม 2564
นฤมล เคาะแผนการพัฒนาทักษะฝีมือคนพิการ สู่การสร้างงาน สร้างอาชีพ
รมช.แรงงาน ขับเคลื่อนแนวทางการส่งเสริมการพัฒนาทักษะฝีมือคนพิการ เพื่อสร้างงาน สร้างอาชีพ เน้นย้ำ แรงงานทุกกลุ่มต้องได้รับบริการจากภาครัฐอย่างเท่าเทียมกัน
วันที่ 9 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการพัฒนาทักษะฝีมือคนพิการเพื่อรองรับการประกอบอาชีพ ครั้งที่ 3/2564 โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นายสุชาติ พรชัยวิเศษกุล รองปลัดกระทรวงแรงงาน เข้าร่วมการประชุม และนายธวัช เบญจาทิกุล อธิบดีกรมพัฒนาฝีมือแรงงาน ทำหน้าที่เลขานุการ ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
ศาสตราจารย์ นฤมล กล่าวว่า คณะอนุกรรมการพัฒนาทักษะฝีมือคนพิการเพื่อรองรับการประกอบอาชีพได้ร่วมกับหน่วยงานทั้งภาครัฐและเอกชน รวมทั้งองค์กร สมาคมคนพิการ เพื่อบูรณาการการทำงานของแต่ละหน่วยงานในการพัฒนาทักษะฝีมือและส่งเสริมการประกอบอาชีพคนพิการ ให้คนพิการ ผู้ดูแลคนพิการ และผู้ช่วยคนพิการได้เข้าถึงการพัฒนาทักษะฝีมือ โดยได้ร่วมกันจัดทำแผนปฏิบัติการด้านการพัฒนาทักษะฝีมือคนพิการเพื่อรองรับการประกอบอาชีพ (พ.ศ. 2564-2570) รวมทั้งสิ้น 69 โครงการ เป้าหมายกว่า 2 แสนคน ภายใต้งบประมาณกว่า 14 ล้านบาท ประกอบด้วย ด้านการพัฒนาทักษะคนพิการ จำนวน 41 โครงการ ด้านการส่งเสริมการประกอบอาชีพและการจ้างงานคนพิการ จำนวน 25 โครงการ และด้านการพัฒนาศักยภาพคนพิการผ่านการแข่งขันทักษะฝีมือแรงงาน จำนวน 3 โครงการ นอกจากนี้ ยังได้สร้างแนวทางการจัดให้มีเครื่องมือทางการเงินเพื่อส่งเสริมกลุ่มเปราะบาง โดยความร่วมมือจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และแนวทางการแก้ไขปัญหาการจ้างงานนักกีฬาคนพิการอีกด้วย
รมช. แรงงาน กล่าวเพิ่มเติมว่า ในวันนี้ที่ประชุมได้ร่วมกันพิจารณารายละเอียดแนวทางส่งเสริมการพัฒนาทักษะฝีมือคนพิการ เพื่อสร้างงาน สร้างอาชีพ ซึ่งเป็นแนวทางการพัฒนาหลักสูตรอบรมคนพิการเพื่อส่งเสริมการมีงานทำ ไม่ว่าจะเป็นการรับรองหลักสูตรการฝึกอบรมอาชีพ โดยนำหลักสูตรของการพัฒนาฝีมือแรงงานมาเป็นกรอบการจัดทำการฝึกอบรมระยะสั้น ระยะกลาง สำหรับคนพิการแต่ละประเภท และให้องค์กรคนพิการ รวมถึงหน่วยงานที่เกี่ยวข้องขอใช้หลักสูตรได้ เพื่อให้สามารถนำวุฒิบัตรที่ได้รับการรับรองจากกรมพัฒนาฝีมือแรงงานไปขอกู้เงินจากกองทุนส่งเสริมและพัฒนาคุณภาพชีวิต
นอกจากนี้ที่ประชุมยังได้เสนอให้กรมพัฒนาฝีมือแรงงานจัดทำหลักสูตรกลาง สำหรับการอบรมตามมาตรา 35 ของ พรบ.ส่งเสริมและพัฒนาคุณภาพชีวิตคนพิการ พ.ศ.2550 และอนุมัติให้สถานประกอบกิจการ ชมรมหรือองค์กรคนพิการ นำหลักสูตรกลางไปจัดฝึกอบรมคนพิการแต่ละประเภทตามมาตรา 35 รวมถึงให้มีการเทียบโอนคุณวุฒิ หรือประเมินทักษะอาชีพ หรือการทำงานต่อไป
“ขอบคุณภาคีเครือข่ายทุกภาคส่วนที่ได้ร่วมกันระดมพลังความคิด แรงกาย แรงใจ เพื่อช่วยกันขับเคลื่อนแนวทางการทำงานแก่พี่น้องประชาชนกลุ่มคนพิการ ซึ่งเป็นอีกหนึ่งกลุ่มที่มีศักยภาพและเป็นพลังสำคัญในการขับเคลื่อนเศรษฐกิจของประเทศ แล้วเราจะก้าวข้ามวิกฤติในช่วงนี้ไปด้วยกัน” รมช. แรงงาน กล่าวทิ้งท้าย
วันเสาร์ที่ 26 มิถุนายน 2564
สธ.ถวายการฉีดวัคซีนโควิด 19 แด่คณะสงฆ์และกลุ่มเสี่งวัดเนินพระ จังหวัดระยอง
รัฐมนตรีช่วยว่าการกระทรวงสาธารณสุข นำบุคลากรทางการแพทย์ถวายการฉีดวัคซีนโควิด 19 แด่คณะสงฆ์วัดเนินพระ จังหวัดระยอง ในกลุ่มพระสงฆ์อายุมากกว่า 60 ปีขึ้นไป กลุ่มที่เป็นโรคเรื้อรัง 7 โรค และกลุ่มที่จำวัดอยู่ในพื้นที่เสี่ยง เพื่อสร้างภูมิคุ้มกันหมู่
รัฐมนตรีช่วยว่าการกระทรวงสาธารณสุข นำบุคลากรทางการแพทย์ถวายการฉีดวัคซีนโควิด 19 แด่คณะสงฆ์วัดเนินพระ จังหวัดระยอง ในกลุ่มพระสงฆ์อายุมากกว่า 60 ปีขึ้นไป กลุ่มที่เป็นโรคเรื้อรัง 7 โรค และกลุ่มที่จำวัดอยู่ในพื้นที่เสี่ยง เพื่อสร้างภูมิคุ้มกันหมู่ ป้องกันอาการเจ็บป่วยรุนแรงและมรณภาพจากโรคโควิด 19
วันนี้ (26 มิถุนายน 2564) ที่วัดเนินพระ จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยพระเดชพระคุณ พระเทพสิทธิเวที เจ้าคณะจังหวัดระยอง นายแพทย์สมศักดิ์ อรรฆศิลป์ อธิบดีกรมการแพทย์ นายชาญนะ เอี่ยมแสง ผู้ว่าราชการจังหวัดระยอง นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง เปิดโครงการถวายการฉีดวัคซีนป้องกันโควิด 19 แด่พระสงฆ์ ณ วัดเนินพระ จังหวัดระยอง โดยโรงพยาบาลสงฆ์ กรมการแพทย์ ร่วมกับโรงพยาบาลพระสังฆราชญาณสังวรเพื่อผู้สูงอายุ จ.ชลบุรี
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุข ฉีดวัคซีนโควิด 19ให้กับบุคลากรทางการแพทย์ ผู้สูงอายุ ผู้ที่มีโรคเรื้อรัง 7 กลุ่มโรค และประชาชนทั่วประเทศ โดยเฉพาะในพื้นที่ระบาด พื้นที่ตามนโยบายฟื้นฟูเศรษฐกิจ ได้เกือบ 9 ล้านโดสแล้ว สำหรับพระสงฆ์ เป็นกลุ่มที่มีความเสี่ยงเนื่องจากรับกิจนิมนต์ ต้องพบปะใกล้ชิดญาติโยม และทำสังฆกรรมร่วมกันเป็นหมู่คณะ เสี่ยงต่อการได้รับเชื้อโควิด 19 ได้ง่ายจำเป็นที่ต้องได้รับการฉีดวัคซีนโควิด 19 โดยเฉพาะพระสงฆ์สูงอายุ พระสงฆ์อาพาธ อาทิ โรคทางเดินหายใจเรื้อรังรุนแรง โรคไตเรื้อรัง โรคหัวใจและหลอดเลือด โรคหลอดเลือดสมอง โรคมะเร็ง โรคมะเร็ง โรคเบาหวาน โรคอ้วน หากติดเชื้อเสี่ยงมีอาการรุนแรงและมรณภาพได้ ได้มอบให้กรมการแพทย์ ดำเนินการถวายการฉีดวัคซีนโควิดแด่พระสงฆ์ เพื่อสร้างภูมิคุ้มกันหมู่ ป้องกันอาการเจ็บป่วยรุนแรงและการเสียชีวิตจากโรคโควิด ใน 3 กลุ่มเป้าหมาย คือกลุ่มที่มีอายุมากกว่า 60 ปี, กลุ่มอายุน้อยกว่า 60 ปีที่อาพาธ 7 กลุ่มโรค และกลุ่มที่จำวัดอยู่ในพื้นที่เสี่ยงโดยขอให้ทุกจังหวัดให้ความสำคัญและอำนวยความสะดวกแด่พระสงฆ์ให้เข้าถึงการฉีดวัคซีนมากที่สุด
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ได้ดำเนินการโครงการถวายการฉีดวัคซีนป้องกันโควิด 19 แด่คณะสงฆ์ เริ่มในเขตกรุงเทพมหานครแล้วกว่า 13,000 รูป สำหรับจังหวัดระยองมีวัด 276 วัด มีพระสงฆ์ สามเณรรวม 2,883 รูป ในวันนี้มีพระสงฆ์กลุ่มเสี่ยงในจังหวัดระยอง เข้ารับบริการฉีดวัคซีนโควิด 19 เป็นพระภิกษุ ฆราวาส และคนพิการ/คนด้อยโอกาส รวมทั้งสิ้น 430 คน โดยจัดจุดบริการถวายการฉีดวัคซีนตามมาตรฐาน ตั้งแต่การลงทะเบียนจนถึงการถวายใบนัดการฉีดวัคซีนเข็ม 2 อย่างไรก็ตาม แม้ว่าพระสงฆ์จะได้รับการถวายการฉีดวัคซีนโควิด 19 ครบทั้ง 2 เข็มแล้ว ก็ควรที่พระสงฆ์จะยังต้องปฏิบัติตามมาตรการป้องกันโรคอย่างเคร่งครัด ทั้งการสวมหน้ากากอนามัย หมั่นล้างมือ งดกิจกรรมที่รวมกลุ่มเป็นจำนวนมาก รักษาระยะห่างระหว่างบุคคล เพราะแม้ว่าจะได้รับวัคซีนแล้วยังมีโอกาสติดเชื้อโควิด 19 ได้
************************************* 26 มิถุนายน 2564
วันอังคารที่ 4 มกราคม 2565
​ครม.อนุมัติกรอบวงเงิน 6.78 พันล้าน จัดงานมหกรรมพืชสวนโลกอุดรธานี พ.ศ.2569 และนครราชสีมา พ.ศ.2572 พร้อมยื่นประมูลเป็นเจ้าภาพ 7 ม.ค.นี้
​ครม.อนุมัติกรอบวงเงิน 6.78 พันล้าน จัดงานมหกรรมพืชสวนโลกอุดรธานี พ.ศ.2569 และนครราชสีมา พ.ศ.2572 พร้อมยื่นประมูลเป็นเจ้าภาพ 7 ม.ค.นี้
วันที่ 4 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.อนุมัติกรอบวงเงินจัดงานมหกรรมพืชสวนโลก จังหวัดอุดรธานี พ.ศ.2569 วงเงิน 2,500 ล้านบาท และจังหวัดนครราชสีมา พ.ศ.2572 วงเงินงบ 4,281 ล้านบาท รวมวงเงินทั้งสิ้น 6,781 ล้านบาท ตามที่กระทรวงเกษตรและสหกรณ์เสนอ โดยมีวัตถุประสงค์เพื่อ 1) แสดงให้เห็นถึงศักยภาพในการพัฒนาด้านพืชสวนของไทย 2) กระตุ้นเศรษฐกิจด้านธุรกิจการนำเข้า – ส่งออกผลผลิตการเกษตรและธุรกิจท่องเที่ยว 3) ส่งเสริมการต่อยอดการวิจัย เทคโนโลยี และนวัตกรรมด้านการเกษตร ทั้งนี้ กระทรวงเกษตรและสหกรณ์มีกำหนดยื่นประมูลสิทธิ์เป็นเจ้าภาพจัดงานมหกรรมพืชสวนโลก จังหวัดอุดรธานี พ.ศ.2569 ในวันที่ 7 มกราคม 2565 และจังหวัดนครราชสีมา พ.ศ.2572 ในช่วงเดือนมีนาคม 2565 สำหรับรายละเอียดการจัดงานมหกรรมพืชสวนโลกในพื้นที่ทั้ง 2 จังหวัด มีดังนี้
1. งานมหกรรมพืชสวนโลก จังหวัดอุดรธานี พ.ศ.2569 (ระดับ B) วงเงิน 2,500 ล้านบาท กำหนดสถานที่จัดงานเป็นบริเวณพื้นที่ชุ่มน้ำหนองแด ตำบลกุดสระ อำเภอเมือง จังหวัดอุดรธานี รวม 1,030 ไร่ ตั้งเป้าหมายมีผู้เข้าชมงาน 3.6 ล้านคน เป็นชาวต่างชาติร้อยละ 30 ตลอดระยะเวลาจัดงาน 134 วัน (ระหว่างวันที่ 1 พ.ย. 2569 - 14 มี.ค. 2570) และมีประเทศเข้าร่วมงาน 20 ประเทศ สำหรับประเภทงานระดับ B หรือ International Horticultural Exhibition จะต้องใช้พื้นที่จัดแสดง 250,000 ตารางเมตร มีระยะเวลาจัดงาน 3-6 เดือน มีผู้เข้าร่วมงานจากต่างประเทศไม่ต่ำกว่า 10 ประเทศ
2. งานมหกรรมพืชสวนโลก จังหวัดนครราชสีมา พ.ศ.2572 (ระดับ A1) วงเงินงบ 4,281 ล้านบาท กำหนดสถานที่จัดงานเป็นบริเวณพื้นที่ป่าสาธารณประโยชน์โคกหนองรังกา ตำบลเทพาลัย อำเภอคง จังหวัดนครราชสีมา รวม 678 ไร่ ตั้งเป้าหมายมีผู้เข้าชมงาน 2.6 ล้านคน เป็นชาวต่างชาติร้อยละ 15 ตลอดระยะเวลาจัดงาน 110 วัน (ระหว่างวันที่ 10 พ.ย. 2572 - 28 ก.พ. 2573) และมีประเทศเข้าร่วมงาน 30 ประเทศ สำหรับประเภทงานระดับ A1 หรือ World Horticultural Exposition จะต้องใช้พื้นที่จัดแสดง 500,000 ตารางเมตร มีระยะเวลาจัดงาน 3 - 6 เดือน มีผู้เข้าร่วมงานจากต่างประเทศ ไม่ต่ำกว่า 10 ประเทศ
นางสาวรัชดา กล่าวด้วยว่า งานมหกรรมพืชสวนโลก เป็นงานมหกรรมจัดแสดงพืชสวนกลางแจ้ง โดยมีสมาคมพืชสวนระหว่างประเทศ (International Association of Horticultural Producers: AIPH) เป็นเจ้าของลิขสิทธิ์ และมีภาคีสมาชิกรวม 65 ประเทศ ที่ผ่านมา ประเทศไทยเคยเป็นเจ้าภาพจัดงานมาแล้ว 2 ครั้ง เมื่อปี พ.ศ.2549 (ระดับ A1) และปี พ.ศ.2554 (ระดับ B) ที่จังหวัดเชียงใหม่
..........................
วันพฤหัสบดีที่ 28 กรกฎาคม 2565
รัฐมนตรีว่าการกระทรวงยุติธรรม ร่วมวงประชุม ”ปลัดยุติธรรมคนใหม่”ครั้งแรก หวังเข้ามาช่วยขับเคลื่อนดันกฎหมายให้ประชาชนได้เร็วขึ้น
รัฐมนตรีว่าการกระทรวงยุติธรรม ร่วมวงประชุม ”ปลัดยุติธรรมคนใหม่”ครั้งแรก หวังเข้ามาช่วยขับเคลื่อนดันกฎหมายให้ประชาชนได้เร็วขึ้น โชว์เปลี่ยน ยธ. เป็นกระทรวงช่วยประชาชนมากขึ้น ด้าน “พงษ์สวาท” พร้อมสานต่อทำให้ ก.ยุติธรรม เป็นที่พึ่งของประชาชน
วันที่ 28 กรกฎาคม 2565 การประชุมผู้บริหารกระทรวงยุติธรรมที่ผ่านมา นายสมศักดิ์ เทพสุทิน รัฐมนตรีว่าการกระทรวงยุติธรรม ได้ร่วมประชุมกับนางพงษ์สวาท กายอรุณสุทธิ์ ปลัดกระทรวงยุติธรรม เป็นครั้งแรก หลังเข้ารับตำแหน่งปลัดกระทรวงยุติธรรมคนใหม่อย่างเป็นทางการ
โดยนายสมศักดิ์ กล่าวว่า ตนรู้สึกดีใจที่ ปลัดกระทรวงยุติธรรม จะช่วยเข้ามาขับเคลื่อนในเนื้องานด้านต่างๆ โดยเฉพาะในเรื่องที่เกี่ยวข้องกับกฎหมาย ซึ่งนางพงษ์สวาท มีความเชี่ยวชาญเป็นพิเศษ เนื่องจากดำรงตำแหน่งรองเลขาธิการคณะกรรมการกฤษฎีกา มาก่อน ดังนั้น จากนี้ในเรื่องการเสนอแก้ไข หรือ ร่างกฎหมายขึ้นมาใหม่ ก็จะหมดห่วง เพราะกระทรวงยุติธรรม จะได้เร่งจัดทำกฎหมายที่เป็นประโยชน์กับประชาชนได้รวดเร็วขึ้น ซึ่งอะไรที่จะช่วยบรรเทาความเดือดร้อนของประชาชนได้ เราจะทำเป็นสิ่งแรก เพราะขณะนี้ ตนได้เปลี่ยนกระทรวงยุติธรรม เป็นหน่วยงานที่ช่วยเหลือประชาชนมากขึ้นแล้ว จากเดิมที่คนอาจจะมองเป็นเพียงกระทรวงกฎหมายเท่านั้น
ขณะที่ นางพงษ์สวาท กล่าวว่า ตนขอขอบคุณนายสมศักดิ์ ที่ให้คำแนะนำ โดยให้มองภาพรวมของกระทรวง ตั้งแต่วันแรกที่ตนเข้ามายังกระทรวงยุติธรรม ซึ่งตนได้เข้ามารักษาการแทนปลัดคนเก่ากว่า 1 เดือนแล้ว โดยได้เรียนรู้งานในทุกด้าน รวมถึงได้รับความร่วมมือจาก ผู้บริหารกระทรวง อธิบดีกรมต่างๆ และข้าราชการในกระทรวงเป็นอย่างดี ทำให้ตนรู้สึกว่า เป็นทีมที่เข้มแข็งมาก ซึ่งจากนี้ ตนก็พร้อมจะทำหน้าที่ปลัดกระทรวงยุติธรรม ให้ดีที่สุด โดยยึดประโยชน์ของประชาชนเป็นที่ตั้ง ตามแนวนโยบายของนายสมศักดิ์ ซึ่งตนจะนำความรู้ความสามารถ มาช่วยผลักดันกฎหมาย ที่เป็นประโยชน์กับประชาชน พร้อมสานต่อทำให้กระทรวงยุติธรรม เป็นที่พึ่งของประชาชน เมื่อได้รับความเดือดร้อนในเรื่องที่เกี่ยวข้องกับกระบวนการยุติธรรม ให้ได้มากที่สุด
วันเสาร์ที่ 5 มีนาคม 2565
โฆษกรัฐบาลยืนยันนักเรียนติดโควิดมีสิทธิ์สอบ “นายกฯ” ห่วงใยเป็นกำลังใจให้นักเรียนวันนี้ลงสนามสอบวันแรก (5 มี.ค.65) ย้ำให้รักษาสุขภาพ ปฏิบัติตามมาตรการสาธารณสุขอย่างเคร่งครัด
โฆษกรัฐบาลยืนยันนักเรียนติดโควิดมีสิทธิ์สอบ “นายกฯ” ห่วงใยเป็นกำลังใจให้นักเรียนวันนี้ลงสนามสอบวันแรก (5 มี.ค.65) ย้ำให้รักษาสุขภาพ ปฏิบัติตามมาตรการสาธารณสุขอย่างเคร่งครัด เพื่อให้อยู่กับโควิดอย่างปลอดภัย
วันที่ 5 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยว่า ในวันที่ 5-7 มีนาคม 2565 นี้ เป็นวันกำหนดสอบคัดเลือกสำหรับการรับนักเรียนชั้น ม.1 และ ม.4 ในโรงเรียนแข่งขันสูง และห้องเรียนพิเศษ ประจำปีการศึกษา 2565 สังกัดสำนักงานคณะกรรมการการศึกษาขั้นพื้นฐาน (สพฐ.) ทั่วประเทศ ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยนักเรียนผู้เข้าสอบ โดยมีนโยบายให้นักเรียนที่สมัครสอบ มีสิทธิ์เข้าสอบได้ทุกคน แม้จะมาสอบแล้วพบว่ามีความเสี่ยงสูง สงสัยว่าติดโควิด ซึ่งกรมอนามัยยืนยันแล้วว่า นักเรียนที่ติดเชื้อโควิด-19 และมีอาการไม่ป่วยหนัก หรือมีอาการเล็กน้อย สามารถเข้าสอบได้ และ ศบค. เห็นชอบให้ผู้ติดเชื้อที่มีอาการเล็กน้อยสามารถเข้าสอบเพื่อศึกษาต่อในระดับชั้น ม.1 และ ม.4 สังกัด สพฐ. ได้ โดยมีมาตรการจัดสอบสำหรับผู้ติดเชื้อโควิด-19 ตามมาตรการของ สธ. อย่างเคร่งครัด
โฆษกประจำสำนักนายกรัฐมนตรี กล่าวว่า สพฐ. และกรมอนามัย กระทรวงสาธารณสุข ได้เตรียมพร้อมโรงเรียนที่เป็นสนามสอบเข้า ม.1 และ ม.4 รองรับนักเรียนติดเชื้อโควิด-19 ที่มีอาการเล็กน้อย หรือสัมผัสเสี่ยงสูง มีการจัดพื้นที่และใช้มาตรการป้องกัน โดยโรงเรียนจะจัดห้องสอบเป็นการเฉพาะ ซึ่งทุกหน่วยงานคำนึงถึงโอกาสและสิทธิของนักเรียนในการสอบเข้าศึกษาต่อเป็นสำคัญ ยึดมาตรการเพื่อความปลอดภัยของทุกคนเป็นหลัก ทั้งนี้ มาตรการความปลอดภัยในการจัดสนามสอบสำหรับผู้ติดเชื้อโควิด-19 จะเป็นไปตามมาตรการของ สธ. โดยให้ตรวจ ATK ในรายที่มีอาการหรือมีความเสี่ยงสูง ซึ่งเด็กที่ติดเชื้อ จะมีการแยกสนามสอบไม่ให้ปะปนกับเด็กทั่วไป และมีการแยกทางเข้าออก หากใช้พื้นที่สอบเดียวกัน ให้ผู้จัดสนามสอบ จัดพื้นที่สอบสำหรับผู้ติดเชื้อ เป็นพื้นที่เปิดโล่ง หากมีเครื่องปรับอากาศ ต้องมีพัดลมดูดอากาศ จัดที่นั่งสอบห่างกันไม่น้อยกว่า 2 เมตร จัดระบบอนามัยสิ่งแวดล้อม จัดการขยะติดเชื้อ และทำความสะอาดพื้นผิวสัมผัส โดยหน่วยบริการสาธารณสุขในพื้นที่จะทำการคัดกรอง และให้คำแนะนำด้านสาธารณสุขเพื่อความปลอดภัยขั้นสูงสุด ด้านผู้คุมสอบให้ปฏิบัติการคุมสอบตามมาตรฐานการป้องกันการติดเชื้อ เช่น สวมหน้ากากอนามัย ล้างมือ เว้นระยะห่าง ใช้เวลาในห้องสอบให้น้อยที่สุด และวางแผนจัดการสอบให้เหมาะสม
“นายกรัฐมนตรีห่วงใยและเป็นกำลังใจให้กับนักเรียนทุกคน ที่กำลังสอบห้องเรียนพิเศษชั้น ม.1 และ ม.4 ในวันที่ 5-7 มี.ค. รวมถึงในการสอบรอบทั่วไปวันที่ 26 และ 27 มี.ค. นี้ ซึ่งยังอยู่ในช่วงการแพร่ระบาดของโควิด-19 สายพันธุ์โอมิครอน โดยขอให้ทุกคนรักษาสุขภาพให้แข็งแรง ปฏิบัติตนตามมาตรการด้านสาธารณสุขอย่างเคร่งครัด เพื่อให้อยู่กับสถานการณ์การแพร่ระบาดของโรคโควิด-19 ได้อย่างปลอดภัย” โฆษกประจำสำนักนายกรัฐมนตรี กล่าว
วันพุธที่ 1 ธันวาคม 2564
SME D Bank ทุ่ม 1,000 ลบ. เปิดตัว ‘สินเชื่อเสริมสภาพคล่องผู้รับเหมา’ หนุนเอสเอ็มอีรับเหมา เดินหน้าธุรกิจ คว้าโอกาสรับงานภาครัฐ-เอกชน
SME D Bank เปิดตัว “โครงการสินเชื่อเสริมสภาพคล่องผู้รับเหมา” วงเงินรวม 1,000 ล้านบาท  กู้ได้สูงสุดถึง 15 ล้านบาทต่อราย สนับสนุนผู้ประกอบการกลุ่มรับเหมา ลดผลกระทบจากโควิด-19 และเดินหน้าธุรกิจคว้าโอกาสรับงานจัดซื้อจัดจ้างภาครัฐ-เอกชนได้ลื่นไหลต่อเนื่อง
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากการแพร่ระบาดของโรคโควิด-19 โดยเฉพาะช่วงกลางปี 2564 ที่ผ่านมา ส่งผลกระทบต่อการดำเนินธุรกิจของผู้ประกอบการรับเหมาก่อสร้างในการบริหารจัดการโครงการ โดยเฉพาะการจัดการด้านแรงงานก่อสร้าง รวมไปถึงปัญหาค่าแรงที่สูงขึ้น การจัดการแคมป์เพื่อลดความเสี่ยง ต้นทุนเหล็กและวัสดุก่อสร้าง ล้วนส่งผลให้ต้นทุนและค่าใช้จ่ายในการดำเนินการสูงมากขึ้นตามไปด้วย ทำให้การดำเนินโครงการก่อสร้างอาจไม่เป็นไปตามแผน นำไปสู่การทิ้งงานและการเลิกจ้างงาน นอกจากนี้ ปัญหาของภาคการก่อสร้าง ยังส่งผลกระทบเป็นลูกโซ่ไปยังผู้ที่เกี่ยวข้องกับงานก่อสร้างทั้งหมด ทั้งภาครัฐ ประชาชน ภาควัสดุก่อสร้าง เครื่องจักรและการขนส่ง ขณะที่ธุรกิจด้านการก่อสร้างทั้งหมด มีผู้ประกอบการรวมกว่า 136,000 ราย มีมูลค่าทางเศรษฐกิจคิดเป็น 8-9% ของผลิตภัณฑ์มวลรวมของประเทศ
ดังนั้น เพื่อจะช่วยลดผลกระทบ และสนับสนุนให้ผู้ประกอบการเอสเอ็มอีธุรกิจผู้รับเหมาก่อสร้าง รับจ้างทำของ หรือรับจ้างบริการ ที่มีผู้ว่าจ้างเป็นหน่วยงานภาครัฐหรือเอกชน ได้มีเงินทุนหมุนเวียน นำไปใช้เสริมสภาพคล่อง สามารถบริหารจัดการธุรกิจได้ต่อเนื่อง และพร้อมสร้างโอกาสรับงานจัดซื้อจัดจ้างของทั้งภาครัฐ ภาคเอกชนได้ต่อเนื่อง ทาง SME D Bank จึงออกผลิตภัณฑ์ “โครงการสินเชื่อเสริมสภาพคล่องผู้รับเหมา” วงเงินรวม 1,000 ล้านบาท จุดเด่นเป็นการเติมเงินทุนเหมาะต่อการดำเนินธุรกิจจริงของผู้รับเหมา ในลักษณะเป็นสินเชื่อหมุนเวียนแบบแพ็คเกจ (Total Solution) ควบคู่ในรูปแบบวงเงินกู้ระยะสั้น (P/N) สามารถเบิกจ่ายได้สูงสุด 50% ของงวดงานใดงวดงานหนึ่งที่ทำ ควบคู่กับเติมเงินเพิ่มในรูปแบบวงเงินสินเชื่อแฟคตอริ่ง โดยรับซื้อลูกหนี้การค้า หรือโอนสิทธิให้ธนาคารได้ไม่เกิน 90% ของมูลหนี้ทางการค้า ช่วยให้ผู้ประกอบการมีสภาพคล่องเพียงพอ รับงานได้ต่อเนื่อง ไม่มีสะดุด
สำหรับคุณสมบัติ ผู้กู้เป็นนิติบุคคล ดำเนินธุรกิจรับเหมามาไม่น้อยกว่า 1 ปี เปิดกว้างทั้งลูกค้าเก่าและลูกค้าใหม่ วงเงินกู้สูงสุดถึง 15 ล้านบาทต่อราย คิดอัตราดอกเบี้ยเริ่มต้น MLR+1.0% ต่อปี เปิดรับคำขอกู้จนถึงวันที่ 30 ธันวาคม 2565
กรรมการผู้จัดการ SME D Bank กล่าวเสริมว่า “โครงการสินเชื่อเสริมสภาพคล่องผู้รับเหมา” จะมาช่วยให้ผู้ประกอบการรับเหมา มีเงินทุนนำไปใช้เดินหน้าธุรกิจ คว้าโอกาสจากนโยบายของรัฐบาลที่ส่งเสริมระดับเอสเอ็มอีเข้าถึงการจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี นอกจากนั้น ยังได้รับอานิสงส์จากนโยบายผ่อนปรนการกำกับดูแลสินเชื่อเพื่อที่อยู่อาศัย (LTV) ของธนาคารแห่งประเทศไทย (ธปท.) ที่จะช่วยกระตุ้นภาคอสังหาริมทรัพย์ ก่อให้เกิดการลงทุนโครงการใหม่ในช่วงปลายปี 2564 ต่อเนื่องถึงปี 2565
ผู้ประกอบการที่สนใจใช้บริการ “โครงการสินเชื่อเสริมสภาพคล่องผู้รับเหมา” สามารถแจ้งความประสงค์ได้ ผ่านออนไลน์ เช่น เว็บไซต์ SME D Bank (https://www.smebank.co.th/) แอปพลิเคชัน “SME D Bank” ดาวน์โหลดได้ทั้งระบบ IOS และ Android และ LINE Official Account : SME Development Bank เป็นต้น รวมถึงสาขาของ SME D Bank ทั่วประเทศ สอบถามข้อมูลเพิ่มเติม Call Center 1357
วันพุธที่ 11 พฤษภาคม 2565
PM content with increase in number of foreign tourists
PM content with increase in number of foreign tourists
May 6, 2022, at 12.00hr, at the Government House, following the 2/2022 meeting of Center for COVID-19 Situation Administration (CCSA), Prime Minister and Defense Minister Gen. Prayut Chan-o-cha gave a press briefing on the nation’s economic rehabilitation. He expressed content on an increase in number of the incoming tourists, which, if the trend continues to be this way, would positively contribute to the country’s economy at the end of the 4th quarter. Nevertheless, the people are urged to join hands in ensuring peacefulness and public health safety of the country in a bid to boost confidence of the tourists.
The Prime Minister also mentioned about Thailand’s preparation to bid for the hosting of the Specialized Expo 2028 which is now underway, and stated that he had ordered concerned agencies to seek proper measures to further promote film production in Thailand, and to encourage more spending of both short and long-term foreign tourists in order to increase revenues. The Government also strives to help hoteliers who need financial support for post-COVID hotel renovation. The Prime Minister affirmed that the Government has utilized the budget carefully. All the projects and measures implemented are aimed for the best interest of the people. The public is also urged to keep themselves updated from reliable sources of information, not those that disseminate distorted information and rumors.
วันอังคารที่ 12 กรกฎาคม 2565
มาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่อง
เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบมาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบมาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน โดยประกอบด้วย 2 มาตรการ ดังนี้
1) มาตรการภาษีเพื่อสนับสนุนการจัดอบรมสัมมนาภายในประเทศ บริษัทหรือห้างหุ้นส่วนนิติบุคคลที่ประสงค์เข้าร่วมมาตรการสามารถหักรายจ่ายค่าห้องสัมมนา ค่าห้องพัก ค่าขนส่ง หรือรายจ่ายอื่นที่เกี่ยวข้องในการอบรมสัมมนาภายในประเทศที่จัดขึ้นให้แก่ลูกจ้าง หรือค่าบริการของผู้ประกอบธุรกิจนำเที่ยวตามกฎหมายว่าด้วยธุรกิจนำเที่ยวและมัคคุเทศก์เพื่อการอบรมสัมมนา ที่จ่ายไปตั้งแต่วันที่15 กรกฎาคม 2565 ถึงวันที่ 31 ธันวาคม 2565 โดยมีเงื่อนไข ดังนี้
1.1) 2 เท่าของรายจ่ายตามที่จ่ายจริง สำหรับการอบรมสัมมนาที่จัดในจังหวัดท่องเที่ยวรองหรือในเขตพื้นที่ท่องเที่ยวอื่นใดที่อธิบดีกรมสรรพากรประกาศกำหนดโดยคำแนะนำของกระทรวงการท่องเที่ยวและกีฬา
1.2) 1.5 เท่าของรายจ่ายตามที่จ่ายจริง สำหรับการอบรมสัมมนาที่จัดในท้องที่อื่นนอกจากท้องที่ตามข้อ 1.1)
1.3) ในกรณีที่การจัดอบรมสัมมนาครั้งหนึ่ง ๆ เกิดขึ้นในท้องที่ตามข้อ 1.1) และข้อ 1.2) ต่อเนื่องกัน ให้หักรายจ่ายที่สามารถแยกได้ว่าเกิดขึ้นในท้องที่ใดตามข้อ 1.1) หรือข้อ 1.2) แล้วแต่กรณี และให้หักรายจ่ายที่ไม่สามารถแยกได้ว่าเกิดขึ้นในท้องที่ใดได้ 1.5 เท่าของรายจ่ายตามที่จ่ายจริง
ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกำหนด
2) มาตรการภาษีเพื่อสนับสนุนการจัดนิทรรศการ งานแสดงสินค้าภายในประเทศ บริษัทหรือห้างหุ้นส่วนนิติบุคคลที่ประสงค์เข้าร่วมมาตรการสามารถหักรายจ่ายค่าเช่าพื้นที่หรือค่าบริการในการเข้าร่วมงานออกร้าน งานนิทรรศการ หรืองานแสดงสินค้าภายในประเทศ ที่จ่ายไปตั้งแต่วันที่ 15 กรกฎาคม 2565 ถึงวันที่ 31 ธันวาคม 2565 ได้ 2 เท่าของรายจ่ายที่จ่ายจริง โดยมีเงื่อนไข ดังนี้
2.1) งานออกร้าน งานนิทรรศการ หรืองานแสดงสินค้าภายในประเทศต้องเริ่มจัดขึ้นระหว่างวันที่15 กรกฎาคม 2565 ถึงวันที่ 31 ธันวาคม 2565 (เริ่มจัดภายในช่วงเวลาดังกล่าว แต่ช่วงเวลาจัดงานสามารถเสร็จสิ้นภายหลังวันที่ 31 ธันวาคม 2565 ได้)
2.2) ต้องมีหนังสือรับรองจากผู้จัดงานว่าได้เข้าร่วมจัดงานจริง
2.3) ต้องจ่ายค่าเช่าพื้นที่หรือค่าบริการตั้งแต่วันที่ 15 กรกฎาคม 2565 ถึงวันที่ 31 ธันวาคม 2565
ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกำหนด
นอกจากนี้ โฆษกกระทรวงการคลังได้กล่าวว่า มาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่อง จะเป็นการช่วยสนับสนุนให้ผู้ประกอบการซึ่งที่ผ่านมาได้รับผลกระทบจากการแพร่ระบาดของ COVID-19 หรือได้รับผลกระทบจากสถานการณ์เศรษฐกิจไทยที่ยังไม่ฟื้นตัวเต็มที่ ให้สามารถกลับมาฟื้นตัวได้
สอบถามข้อมูลเพิ่มเติม
สำนักงานเศรษฐกิจการคลัง โทร. 02 273 9020 ต่อ 3697 และ 3529
กรมสรรพากร ศูนย์สารนิเทศสรรพากร (RD Intelligence Center) โทร. 1161
วันเสาร์ที่ 25 กันยายน 2564
รัฐบาลเร่งปราบเว็บพนันออนไลน์ /เว็บเงินกู้ออนไลน์ ชี้เป็นภัยเศรษฐกิจหวั่นซ้ำเติมพี่น้องประชาชนที่ได้รับผลกระทบจากโควิด-19 พบเจอแจ้ง 1599
รัฐบาลเร่งปราบเว็บพนันออนไลน์ /เว็บเงินกู้ออนไลน์ ชี้เป็นภัยเศรษฐกิจหวั่นซ้ำเติมพี่น้องประชาชนที่ได้รับผลกระทบจากโควิด-19 พบเจอแจ้ง 1599
วันนี้(25ก.ย.64)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าสำนักงานกสทช.กระทรวงดีอีเอสและสำนักงานตำรวจแห่งชาติเร่งดำเนินการตามนโยบายและข้อสั่งการของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมปราบปรามเว็บพนันและเว็บเงินกู้ออนไลน์รวมถึงการชักชวนหรือส่งลิงค์เว็บไซต์การพนันมาทางข้อความสั้น(SMS)ให้เข้าไปเล่นพนันออนไลน์หรือชวนกู้เงินออนไลน์เข้าข่ายเป็นอาญชากรรมทางเศรษฐกิจมีความผิดตามกฎหมาย เข้าข่ายหลอกลวงและซ้ำเติมประชาชนโดยเฉพาะผู้มีรายได้น้อยที่ได้รับผลกระทบทางเศรษฐกิจในช่วงวิกฤตโควิด-19นี้
ทั้งนี้ตั้งแต่ 23​ก.ย.ที่ผ่านมาสำนักงานกสทช.ได้ประสานผู้ประกอบการโทรศัพท์เคลื่อนที่ทุกเครือข่ายตรวจสอบและจำกัดข้อความสั้นหรือ SMSที่ส่งไปยังประชาชนที่มีลักษณะหลอกลวงพนันออนไลน์และอนาจาร เพื่อแก้ไขปัญหาให้กับผู้บริโภคทั้งนี้หากผู้รับใบอนุญาตประกอบกิจการโทรคมนาคมที่ให้บริการขายต่อSMSถูกพบว่าเป็นผู้ส่ง​SMSเนื้อหาเป็นการหลอกลวงเว็บพนันออนไลน์หรือลามกอนาจารสำนักงานกสทช.จะดำเนินการตรวจสอบและพิจารณาลงโทษทางปกครองเริ่มจากเตือนปรับพักใช้ใบอนุญาตจนถึงเพิกถอนใบอนุญาตและดำเนินคดีตามกฎหมายควบคู่ไปด้วย
ขณะที่กระทรวงดิจิทัลเพื่อเศรษฐกิจและสังคม(ดีอีเอส)ได้เปิดช่องทางสำหรับประชาชนหากพบเห็นหรือมีเบาะแสเว็บไซต์ผิดกฎหมายเกี่ยวกับการพนันออนไลน์หรือพบเห็นสื่อโฆษณาหรือโพสต์ชักชวนให้เล่นการพนันออนไลน์สามารถแจ้งlinkหรือยูอาร์แอลเว็บที่เพจ“อาสาจับตาออนไลน์”หรือสายด่วน1212 ตลอด24ชม.โดยกระทรวงฯจะนำข้อมูลเบาะแสส่งให้เจ้าหน้าที่ตำรวจตรวจสอบหลักฐานการกระทำผิดเมื่อได้รับการยืนยันความผิดจะทำการปิดเว็บไซต์พนันต่อไป
สำนักงานตำรวจแห่งชาติย้ำว่าผู้ที่เกี่ยวข้องกับเว็บไซต์พนันออนไลน์ทั้งผู้จัดให้มีการเล่นผู้เล่นผู้ชักชวนให้เล่นรวมทั้งเว็บเงินกู้เถื่อนที่คิดดอกเบี้ยซ้ำซ้อนหรือเกินกว่าในอัตราที่กฎหมายกำหนดถือเป็นผู้กระทำความผิดตามกฎหมาย ตามข้อหาคือ1.​ร่วมกันประกอบธุรกิจสินเชื่อส่วนบุคคลโดยไม่ได้รับอนุญาตภายใต้การกำกับของกระทรวงการคลังเป็นการค้าปกติ 2.​ร่วมกันให้บุคคลอื่นกู้ยืมเงินโดยเรียกดอกเบี้ยเกินอัตราที่กฎหมายกำหนดไว้ 3.​ร่วมกันจัดให้มีการเล่นพนันหรือทำอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้ามาเล่นการพนัน​(พนันออนไลน์) สามารแจ้ง1599ศูนย์ปราบปรามอาชญากรรมทางเทคโนโลยีสารสนเทศ
นางสาวรัชดาฯกล่าวว่ารัฐบาลห่วงใยพี่น้องประชาชนขออย่าหลงเชื่อคำโฆษณาชวนเชื่อให้เข้าลงทุนหรีอทำเงินจากเว็บไซต์พนันออนไลน์เพราะจะตกเป็นเหยื่อของมิจฉาชีพ ทำให้สูญเสียเงินจำนวนมาก ในส่วนผู้ที่ต้องการกู้ยืมเงินแนะนำให้ติดต่อสถาบันการเงินหรือตรวจสอบรายชื่อผู้ประกอบการที่ทำธุรกิจสินเชื่อรายย่อยกำกับของกระทรวงการคลังภายใต้สินเชื่อพิโกไฟแนนซ์ หรือสินเชื่อนาโนไฟแนนซ์เว็บไซต์www.1359.go.th ทั้งนี้ นายกรัฐมนตรีกำชับให้ทุกฝ่ายดำเนินการเชิงรุกเร่งปราบเว็บไซต์ผิดกฏหมายทุกรูปแบบเพี่อช่วยตัดวงจรจากภัยหนื้พนันและหนี้นอกระบบด้วย
__________
วันจันทร์ที่ 15 สิงหาคม 2565
โฆษกรัฐบาลเผย "คลัง" เปิดให้ร้านค้า ลงทะเบียนร่วมโครงการ "คนละครึ่งเฟส 5" วันนี้วันแรก (15 ส.ค.65)  ส่วนประชาชนเตรียมยืนยันสิทธิ 19 ส.ค. นี้ผ่านเป๋าตัง
โฆษกรัฐบาลเผย "คลัง" เปิดให้ร้านค้า ลงทะเบียนร่วมโครงการ "คนละครึ่งเฟส 5" วันนี้วันแรก (15 ส.ค.65) ส่วนประชาชนเตรียมยืนยันสิทธิ 19 ส.ค. นี้ผ่านเป๋าตัง ขอบคุณ "นายกฯ /รัฐบาล" ที่เดินหน้าต่อโครงการฯ กระตุ้นเศรษฐกิจฐานราก
วันนี้ (15 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึง ความคืบหน้าโครงการคนละครึ่งเฟส 5 ที่เป็นไปตามข้อสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการลดภาระค่าใช้จ่ายประจำวันของประชาชน กระตุ้นเศรษฐกิจในระดับฐานราก สร้างเม็ดเงินสะพัดในชุมชน เจ้าของร้านค้า หาบเร่ แผงลอย รถเข็น ให้มีรายได้เพิ่มขึ้นตามไปด้วย โดยล่าสุดวันนี้ (15 ส.ค.65) เป็นวันแรกที่กระทรวงการคลัง เปิดรับลงทะเบียนให้ผู้ประกอบการร้านค้าเข้าร่วมโครงการ จนกว่าจะประกาศปิดรับสมัคร โดยผู้ประกอบการที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว และประสงค์จะเข้าร่วมโครงการต่อไป ให้ลงทะเบียนผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นสามารถลงทะเบียนผ่านเว็บไซต์ www.คนละครึ่ง.com หรือสาขาหรือจุดรับลงทะเบียนของธนาคารกรุงไทยฯ โดยคุณสมบัติและประเภทกิจการที่สามารถเข้าร่วมโครงการ ได้แก่ อาหาร เครื่องดื่ม สินค้าทั่วไป และค่าบริการ (นวด สปา ทำผมทำเล็บ ค่าเดินทางโดยบริการขนส่งสาธารณะหรือขนส่งมวลชนสาธารณะ) ไม่รวมถึงสลากกินแบ่ง เครื่องดื่มแอลกอฮอล์ ยาสูบ บัตรกำนัล (gift voucher/gift card) บัตรเงินสด (cash card) และสินค้า/บริการรูปแบบอื่น ๆ ที่เป็นการชำระล่วงหน้า (prepaid) ส่วนในวันที่ 17 ส.ค. 65 จะเปิดรับลงทะเบียนร้านอาหารและเครื่องดื่ม สมัคร Food delivery Platform เฉพาะหมวดอาหารและเครื่องดื่มเท่านั้น
โฆษกประจำสำนักนายกรัฐมนตรี กล่าวเพิ่มเติมว่า ในส่วนของประชาชน ซึ่งมีจำนวนสิทธิ 26.5 ล้านสิทธิ จะสามารถยืนยันสิทธิเพื่อเข้าร่วมโครงการคนละครึ่งเฟส 5 ผ่านแอปพลิเคชัน "เป๋าตัง" ได้ตั้งแต่วันที่ 19 ส.ค.65 และใช้สิทธิในการซื้อสินค้าหรือบริการ ภายใต้โครงการคนละครึ่งเฟส 5 ครั้งแรกผ่านแอปพลิเคชัน "เป๋าตัง" ภายในวันที่ 14 ก.ย.65 ตั้งแต่เวลา 22.59 น. หากพ้นกำหนดเวลาดังกล่าวจะถูกตัดสิทธิการเข้าร่วมโครงการฯ
“โครงการคนละครึ่ง ระยะที่ 5 เป็นโครงการที่ประชาชนและผู้ประกอบการร้านค้าพึงพอใจอย่างมาก เชื่อมั่นว่า การดำเนินการโครงการคนละครึ่งระยะที่ 5 เพื่อฟื้นฟูเศรษฐกิจจนถึงระดับฐานรากอย่างต่อเนื่อง จะช่วยรักษากำลังซื้อในระบบเศรษฐกิจ เพิ่มอุปสงค์ในการบริโภค ช่วยเติมเม็ดเงินเข้าสู่ระบบเศรษฐกิจ อีกทั้งจะช่วยลดภาระค่าใช้จ่ายให้แก่พี่น้องประชาชน เพิ่มรายได้ให้แก่ผู้ประกอบการรายย่อยทุกระดับมีรายได้จากการขายสินค้าและบริการ และผู้ผลิตตลอดห่วงโซ่อุปทาน รวมทั้งรักษาระดับและทิศทางของการเจริญเติบโตทางเศรษฐกิจให้เป็นไปอย่างต่อเนื่องในช่วงปลายปี 2565” โฆษกประจำสำนักนายกรัฐมนตรีกล่าว
...............................
วันศุกร์ที่ 22 กรกฎาคม 2565
รมว.สุชาติ ส่ง‘ที่ปรึกษา’มอบเงินกู้กองทุนพัฒนาฝีมือแรงงาน ให้บริษัทอัพสกิลลูกจ้าง
วันที่ 22 กรกฎาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในการมอบเงินกู้ยืมจากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงาน พ.ศ.254
วันพฤหัสบดีที่ 3 มีนาคม 2565
​นายกฯ ห่วงใย ผลกระทบจากสถานการณ์โควิด – 19 และ สถานการณ์การความตึงเครียดในยุโรป สั่งการคณะที่ปรึกษาเร่งหามาตรการดูแล ลดภาระ แก้หนี้ ประชาชน
​นายกฯ ห่วงใย ผลกระทบจากสถานการณ์โควิด – 19 และ สถานการณ์การความตึงเครียดในยุโรป สั่งการคณะที่ปรึกษาเร่งหามาตรการดูแล ลดภาระ แก้หนี้ ประชาชน
วันนี้ (3 มีนาคม 2565) เวลา 09.30 น. ณ ห้องสีเขียว ตึกไทยคู่ฟ้า ทำเนียบรัฐบาล นายกรัฐมนตรีเป็นประธานการประชุมร่วมกับคณะที่ปรึกษานายกรัฐมนตรี ซึ่งภายหลังเสร็จสิ้นการประชุม นายธนกร วังบุญคงชนะ โฆษกประจำสำนักนายกรัฐมนตรีได้เปิดเผยผลการประชุมฯ ดังนี้
เนื่องจากแม้ว่ารัฐบาลได้ดำเนินการแก้ปัญหาอย่างต่อเนื่อง ส่งผลให้เศรษฐกิจของประเทศจะฟื้นตัวขึ้นมาก แต่ยังมีประชาชนที่ได้รับผลกระทบจากสถานการณ์โควิด-19 และสถานการณ์ความตึงเครียดในยุโรปซึ่งส่งผลให้พลังงานราคาสูงขึ้น โดยนายกรัฐมนตรีห่วงใย และให้ความสำคัญกับประชาชนที่ได้รับผลกระทบนี้จึงสั่งการคณะที่ปรึกษาให้เดินหน้าอย่างเร่งด่วน ดำเนินการตาม 3 แนวทางหลัก ดังนี้
1. หาแนวทางลดภาระค่าใช้จ่าย ดูแลประชาชน โดยเฉพาะกลุ่มเปราะบาง นายกรัฐมนตรีได้สั่งการให้ร่วมพิจารณามาตรการที่เหมาะสม แบ่งเบาภาระของประชาชน อาทิ การช่วยเหลือเพื่อบรรเทาราคาน้ำมัน ราคาก๊าซหุงต้ม ค่าไฟฟ้า เป็นต้น
2. การบรรเทาภาระหนี้สิน เป็นประเด็นที่รัฐบาลดูแลมาโดยตลอด รัฐบาลได้กำหนดให้ในปี 2565 นี้เป็น “ปีแห่งการแก้ไขปัญหาหนี้ครัวเรือน” และได้กำหนดแนวทางที่ชัดเจนในการแก้ไขปัญหาหนี้ครัวเรือนไว้ครอบคลุมทุกมิติ อย่างไรก็ดีในการประชุมฯ นายกรัฐมนตรีต้องการให้มีหน่วยงานขับเคลื่อนเพื่อให้ดูแลประชาชนทุกคน เพื่อบรรเทาภาระหนี้ให้กับประชาชนไม่ให้มีคนต้องถูก ยึดบ้าน ยึดรถ
3. การลงทุนเพื่อเพิ่มขีดความสามารถในการแข่งขันของประเทศและเพิ่มรายได้ให้ประชาชน ทั้งนี้ เพื่อเพิ่มโอกาสในการสร้างรายได้ให้แก่ประชาชนอย่างทั่วถึงและเสมอภาค นายกรัฐมนตรีได้สั่งการให้เร่งรัดการลงทุนโครงการขนาดใหญ่ของรัฐ ให้มีเม็ดเงินกระจายลงไปในพื้นที่ ทั้งโครงการ EEC โครงสร้างพื้นฐานสร้างความเชื่อมโยง กระจายทรัพยากรสู่ภูมิภาคและท้องถิ่น รถไฟเส้นทางขนส่งสินค้าส่งออกซึ่งทำได้ในปริมาณมาก ประหยัด รวดเร็ว และเป็นโอกาสเพิ่มกิจกรรมทางเศรษฐกิจ
ซึ่งในการประชุมครั้งนี้ นายกรัฐมนตรีได้สั่งการให้เร่งรัดมาตรการเพื่อแก้ไขปัญหาโดยเร่งด่วน ต้องการให้แบ่งเบาภาระประชาชนทุกคนเห็นผลโดยเร็วที่สุด
วันอังคารที่ 17 พฤษภาคม 2565
เน้นย้ำ​การสื่อสาร​มาตรการ​ป้องกันและ​ควบคุม​โรค​ด้วย 2 มาตรการ​หลัก คือ “2 U” และ​ “3 พอ”
.....
ในช่วงระยะหลังการแพร่ระบาดของโรคโควิด-19 นี้ กระทรว​งสาธารณสุข​ เน้นย้ำ​การสื่อสาร​มาตรการ​ป้องกันและ​ควบคุม​โรค​ด้วย 2 มาตรการ​หลัก คือ “2 U” และ​ “3 พอ” เป็นแนวทางให้ประชาชนปฏิบัติตนเพื่อป้องกันการติดเชื้อ มีภูมิคุ้มกันโรคเพียงพอ และช่วยลดความรุนแรงหากมีการติดเชื้อ
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพฤหัสบดีที่ 2 มิถุนายน 2565
กิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน  2565
กิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน  2565
วันนี้ (2 มิถุนายน 2565) เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานในกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศล เพื่อเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2565 ของสำนักงานปลัดกระทรวงอุตสาหกรรม ด้วยการมอบวัสดุอุปกรณ์ป้องกัน COVID- 19 ให้แก่ โรงเรียนวัดดิสหงสาราม โรงเรียนวัดพระยายัง โดยมีนายสมพล โนดไธสง นายเดชา จาตุธนานันท์ นายใบน้อย สุวรรณชาตรี นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาการในตำแหน่งผู้ตรวจราชการกระทรวงอุตสาหกรรม พร้อมด้วยคณะจิตอาสาสำนักงานปลัดกระทรวงอุตสาหกรรม เข้าร่วมกิจกรรม
วันพฤหัสบดีที่ 28 ตุลาคม 2564
รมว.สุชาติ ส่งที่ปรึกษา โฆษก มอบถุงยังชีพช่วยผู้ประสบอุทกภัย และให้กำลังใจอาสาสมัครแรงงาน จ.นครปฐม
- -
เมื่อวันที่ 28 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ลงพื้นที่มอบถุงยังชีพและน้ำดื่มให้แก่ประชาชนที่ได้รับผลกระทบจากอุทกภัย จุดแรกที่ศาลาประชาคม หมู่ที่ 4 ตำบลลำพญา อำเภอบางเลน จังหวัดนครปฐม จำนวน 200 ชุด และน้ำดื่ม จำนวน 3,000 ขวด จุดที่สองที่วัดไทยาวาส ตำบลไทยาวาส อำเภอนครชัยศรี จังหวัดนครปฐม มอบถุงยังชีพจำนวน 230 ชุด และน้ำดื่ม จำนวน 3,000 ขวด โดยมี นายอภินันท์ เผือกผ่อง รองผู้ว่าราชการจังหวัดนครปฐม รายงานสถานการณ์น้ำและนำคณะลงเรือท้องแบนเพื่อนำถุงยังชีพและน้ำดื่มไปมอบให้แก่ผู้ประสบอุทกภัยตามบ้านเรือนผู้ประสบอุทกภัย พร้อมด้วยผู้นำชุมชน องค์กรปกครองส่วนท้องถิ่นและหัวหน้าส่วนราชการหน่วยงานในสังกัดกระทรวงแรงงานจังหวัดนครปฐม เข้าร่วมในครั้งนี้ด้วย โอกาสนี้ ได้ให้กำลังใจแก่อาสาสมัครแรงงานจังหวัดนครปฐมที่มาร่วมต้อนรับและมาช่วยเหลือผู้ประสบภัย ซึ่งอาสาสมัครแรงงาน มีภารกิจในการประสานการให้บริการด้านแรงงานในพื้นที่ เพื่อให้ประชาชนมีงานทำ มีทักษะฝีมือ มีอาชีพมีรายได้ ได้รับคุ้มครองและมีหลักประกันทางสังคมที่ยั่งยืนอีกด้วย โดยนางธิวัลรัตน์ กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยผู้ประสบอุทกภัย จึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจ และในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน มอบหมายให้ดิฉันและท่านโฆษกลงพื้นที่จังหวัดนครปฐม มอบถุงยังชีพและน้ำดื่มเพื่อบรรเทาความเดือดร้อนแก่ชาวบ้านที่ประสบอุทกภัย
นางธิวัลรัตน์ กล่าวต่อว่า สำหรับการช่วยเหลือเยียวยาภายหลังจากน้ำลด กระทรวงแรงงานโดยหน่วยงานในสังกัดแต่ละพื้นที่จะบูรณาการความช่วยเหลือ ได้แก่ สำนักงานจัดหางานจังหวัดให้บริการจัดหางานและส่งเสริมการประกอบอาชีพ สำนักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สำนักงานสวัสดิการและคุ้มครองแรงงานจังหวัดจะให้คำปรึกษาด้านสิทธิตามกฎหมายคุ้มครองแรงงาน นอกจากนี้ สำนักงานประกันสังคมจังหวัดดูแลสิทธิประโยชน์ให้แก่ผู้ประสบภัย เรื่องสิทธิประกันสังคม จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
วันอังคารที่ 12 กรกฎาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจำปี ระหว่างวันที่ 13 - 14 กรกฎาคม 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ตั้งแต่เวลา 00.01 น. ของวันที่ 13 กรกฎาคม 2565 ถึงเวลา 24.00 น. ของวันที่ 14 กรกฎาคม 2565 ดังนี้ 1) ทางพิเศษเฉลิมมหานคร จำนวน 19 ด่าน 2) ทางพิเศษศรีรัช จำนวน 31 ด่าน และ 3) ทางพิเศษอุดรรัถยา จำนวน 10 ด่าน ในวันพุธที่ 13 กรกฎาคม 2565 (วันอาสาฬหบูชา) และวันพฤหัสบดีที่ 14 กรกฎาคม 2565 (วันเข้าพรรษา) ตั้งแต่เวลา 00.01 น. ของวันพุธ จนถึง 24.00 น. ของวันพฤหัสบดี รวมจำนวน 2 วัน ซึ่งเป็นวันหยุดราชการประจำปีตามประกาศสำนักนายกรัฐมนตรี ตามที่ กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัททางด่วนกรุงเทพเหนือ จำกัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุดสอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543 นอกจากนี้ผู้ใช้ทางพิเศษสามารถดาวน์โหลด Application : EXAT Portal เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชันและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
วันจันทร์ที่ 8 สิงหาคม 2565
รัฐบาลเห็นชอบค่าตอบแทนบุคลากรและค่าดูแลผู้ไม่มีสิทธิรักษาโควิด-19
วันเสาร์ที่ 6 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลสวัสดิภาพประชาชนและบุคลากรทางการแพทย์จากสถานการณ์โควิด-19 อย่างต่อเนื่อง โดยเห็นชอบหลักการของโครงการที่เกี่ยวกับการจ่ายค่าตอบแทนหรือค่าเสี่ยงภัยแก่บุคลากรทางการแพทย์และสาธารณสุขที่ปฏิบัติงานเกี่ยวกับโรคโควิด-19 ของ 6 หน่วยงาน กรอบวงเงินรวม 14,510 ล้านบาท พร้อมทั้งเห็นชอบค่าใช้จ่ายในการดำเนินการควบคุมและป้องกันโรครวมกว่า 2,021 ล้านบาท ประกอบด้วย ค่ารักษาโรคโควิด-19 แก่ผู้ไม่มีสิทธิการรักษาพยาบาล และค่าฉีดวัคซีนโควิด-19 ให้แก่กลุ่มคนที่มีปัญหาสถานะทางทะเบียนและสิทธิรักษา รวมถึงผู้ที่ไม่ใช่ประชาชนไทย เพื่อป้องกันและลดการแพร่กระจายของโรคจากการเปิดประเทศ และเตรียมการสู่โรคประจำถิ่น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 10 กุมภาพันธ์ 2565
กรมทางหลวง สรุปอุบัติเหตุบนทางหลวงเดือนมกราคม 2565
พบอุบัติเหตุลดลง 16% สาเหตุหลักขับเร็วเกินกฎหมายกำหนด
กรมทางหลวง (ทล.) กระทรวงคมนาคม โดยสำนักอำนวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศ ประจำเดือนมกราคม 2565 จากการรายงานอุบัติเหตุทางระบบ HAIMS พบว่า
อุบัติเหตุเกิดขึ้นบนทางหลวงในความรับผิดชอบของ ทล. จำนวน 1,708 ครั้ง ทำให้มีผู้เสียชีวิต 240 คน ได้รับบาดเจ็บทั้งสิ้น 1,599 คน จำนวนรถที่เกิดอุบัติเหตุ 2,705 คัน เป็นเหตุให้ทรัพย์สินของ ทล. เสียหายประมาณ 12 ล้านบาท เมื่อเปรียบเทียบสถิติอุบัติเหตุประจำเดือนมกราคม 2564 จำนวนอุบัติเหตุลดลงจากปีที่ผ่านมา 16% ผู้เสียชีวิตลดลง 22% บาดเจ็บลดลง 8% จำนวนรถที่เกิดอุบัติเหตุลดลง 15% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกำหนด 73% (1,249 ครั้ง) รองลงมา ได้แก่ การตัดหน้าระยะกระชั้นชิด 11% (182 ครั้ง) หลับใน 6% (99 ครั้ง) และอุปกรณ์รถบกพร่อง 4% (68 ครั้ง)
สำหรับอุบัติเหตุส่วนใหญ่เกิดบริเวณทางตรง 70% (1,187 ครั้ง) ทางโค้ง 12% (205 ครั้ง) และทางแยกระดับเดียวกัน 6% (110 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 36% (987 คัน) รถยนต์นั่ง 26% (707 คัน) และรถจักรยานยนต์ 20% (535 คัน) ซึ่งหากจำแนกตามภาคของการเกิดอุบัติเหตุพบว่า เส้นทางในภาคเหนือเกิดอุบัติเหตุสูงสุด 26% ภาคตะวันออกเฉียงเหนือ 23% และภาคใต้ 13% นอกจากนี้ทางหลวงที่เกิดอุบัติเหตุสูงสุด คือ ทางหลวงหมายเลข 9 ตอนบางปะอิน - แขวงรามอินทรา จำนวน 36 ครั้ง
ทั้งนี้ ทล. ได้มีมาตรการแก้ไขที่ได้ดำเนินการร่วมกับตำรวจทางหลวงในการบังคับใช้กฎหมาย อย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวง พร้อมทั้งให้แขวงทางหลวงดำเนินการตรวจสอบความปลอดภัยถนน ซึ่งเป็นมาตรการที่สำคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวัง เพื่อความปลอดภัยของท่านและผู้ร่วมทางรวมถึงป้องกันและลดอุบัติเหตุให้ได้ประสิทธิผลอีกด้วย
หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตำรวจทางหลวง โทร. 1193 ตลอด 24 ชั่วโมง
วันพฤหัสบดีที่ 2 ธันวาคม 2564
นายกฯ ย้ำทุกสถานประกอบปฏิบัติมาตรการ Covid Free Setting  โดยหากสถานที่ใดพร้อมให้ติดป้ายรับรองว่าสถานที่นี่ปลอดภัยจากโควิด-19
นายกรัฐมนตรี ย้ำทุกสถานประกอบปฏิบัติมาตรการ Covid Free Setting  โดยหากสถานที่ใดพร้อมให้ติดป้ายรับรองว่าสถานที่นี่ปลอดภัยจากโควิด-19
วันนี้ (2 ธ.ค. 64) เวลา 11.00 น. ณ สโมสรทหารบก วิภาวดี กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนกรณีที่มีบางประเทศของทวีปเอเชียพบมีการติดเชื้อโควิดสายพันธุ์โอไมครอนแล้วในส่วนรัฐบาลไทยจะใช้มาตรการแรงขั้นปิดประเทศหรือไม่ นายกรัฐมนตรี ชี้แจงว่ายังไม่ปิดประเทศ เพราะมีมาตรการควบคุมป้องกันโรคด้วยการตรวจคัดกรอง อาร์ที-พีซีอาร์ อยู่แล้วและมีการกักตัวไว้ชั่วคราวจนกว่าผลอาร์ที-พีซีอาร์ จะออกมา อย่างไรก็ตามการดำเนินการต้องมองทั้ง 2 ด้านควบคู่กันคือทั้งเศรษฐกิจและความปลอดภัย ซึ่งการออกมาตรการต่าง ๆ บุคลากรทางการแพทย์ และหน่วยงานที่เกี่ยวข้องรวมถึงภาคเอกชน ได้มีการพิจารณาหารือร่วมกันในทุกด้านอย่างรอบคอบแล้วก่อนเสนอนายกรัฐมนตรีพิจารณาอีกครั้ง โดยย้ำวันนี้ทุกสถานประกอบต้องปฏิบัติมาตรการปลอดภัยสำหรับองค์กร (Covid Free Setting) โดยหากสถานที่ใดพร้อมก็ให้ติดป้ายรับรองว่าสถานที่นี่ปลอดภัยจากโควิด-19 ทั้งนี้ฝากให้ทุกคนช่วยกันขยายความสร้างการรับรู้เพื่อทำความเข้าใจในเรื่องนี้ด้วยเพื่อจะได้ปฏิบัติได้ถูกต้องเพื่อให้ดำเนินการต่าง ๆ เดินหน้าต่อไปได้
-----------------
วันพุธที่ 12 มกราคม 2565
ศบค. ชี้แจงการฉีดวัคซีนในเด็ก 5-11 ปี ไทยจะเริ่มนำเข้าภายในสิ้นเดือนนี้ และเริ่มฉีดในรูปแบบ School base จากอายุ 11 ปี ไล่ลงไปอายุน้อย
ศบค. ชี้แจงการฉีดวัคซีนในเด็ก 5-11 ปี ไทยจะเริ่มนำเข้าภายในสิ้นเดือนนี้ และเริ่มฉีดในรูปแบบ School base จากอายุ 11 ปี ไล่ลงไปอายุน้อย
วันนี้ (12 มกราคม 2565) เวลา 12.40 น. ณ ทำเนียบรัฐบาล พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคำถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีความคืบหน้าของการฉีดวัคซีนให้เด็กอายุ 5-11 ปีว่า จากที่ก่อนหน้านี้ทางองค์การอาหารและยาได้อนุญาตให้ใช้วัคซีนไฟเซอร์ในเด็กอายุ 5-11 ปีได้ ซึ่งวัคซีนไฟเซอร์ดังกล่าวจะแตกต่างจากวัคซีนไฟเซอร์ที่ใช้ในกลุ่มผู้ใหญ่ โดยบรรจุภัณฑ์ของวัคซีนจะเป็นฝาสีส้ม (Orange cap) ในปริมาณ 10 ไมโครกรัม/โดส แตกต่างจากวัคซีนไฟเซอร์ที่ใช้ในกลุ่มผู้ใหญ่ ซึ่งเป็นฝาสีม่วง (Purple cap) ในปริมาณ 30 ไมโครกรัม/โดส ซึ่งไม่สามารถใช้ทดแทนกันได้ (ไม่สามารถนำวัคซีนฝาสีม่วงมาแบ่งใช้ 3 คน) เนื่องจากต้องใช้ให้ตรงตามกลุ่มอายุเท่านั้นเพื่อความปลอดภัย ทั้งนี้ สำหรับวัคซีนไฟเซอร์ของเด็กอายุ 5-11 ปี (ฝาสีส้ม) จะเริ่มทยอยเข้ามาในช่วงปลายเดือนมกราคมหรือภายในเดือนกุมภาพันธ์ 2565 นี้ ซึ่งถือว่าเร็วมากเพราะวัคซีนโดสเด็กเป็นที่ต้องการ ไทยจะเป็นอันดับสองในทวีปเอเชีย โดยได้เตรียมแผนการฉีดในเด็กอายุ 5-11 ปีแล้ว โดยจะมีการฉีดในรูปแบบ School base คือเริ่มการฉีดในกลุ่มเด็กอายุ 11 ปีและไล่ลงมาตามลำดับอายุ
สำหรับกรณีวัคซีนเชื้อตายที่ประชาชนสนใจฉีดเพิ่มเติม เนื่องจากกังวลต่อผลข้างเคียงของวัคซีน mRNA ในเด็ก ขณะนี้ทางคณะอนุกรรมการองค์การอาหารและยาอยู่ระหว่างการเร่งขึ้นทะเบียนวัคซีนเชื้อตายให้ใช้ในเด็ก ซึ่งต้องรอผ่านการอนุมัติจากมติคณะอนุกรรมการสร้างเสริมภูมิคุ้มกันด้วย โดยเป็นการทำคู่ขนานกันให้สอดคล้องกับสถานการณ์ ซึ่งเมื่อได้รับการอนุมัติแล้ว ผู้ปกครองจะสามารถเลือกสูตรการฉีดวัคซีนให้กับบุตรหลานได้โดยความสมัครใจ
วันอาทิตย์ที่ 22 พฤษภาคม 2565
รัฐบาลยืนยัน จ้าง “ครู - บุคลากร” ต่อเนื่อง กำชับ สพฐ. จ่ายเงินเดือนตรงเวลา พร้อมขอบคุณที่มุ่งมั่นให้การศึกษาแก่เยาวชนของชาติ
.....
กระทรวงศึกษาธิการ ยืนยัน มีงบประมาณเพียงพอดูแลครูและบุคลากรทางการศึกษาในสังกัดสำนักงานคณะกรรมการการศึกษาขั้นพื้นฐาน (สพฐ.) ได้แก่ ครูผู้สอน กลุ่มครูขาดแคลน กลุ่มครูคลังสมอง ครูวิทย์-คณิต กลุ่มครูที่ดูแลนักเรียนเด็กพิเศษ บุคลากรด้านธุรการ และนักการภารโรง หลังพบความไม่มั่นใจของครูธุรการว่าจะได้รับการจ้างถึงสิ้นปีงบประมาณและที่ผ่านมายังได้รับเงินเดือนไม่ตรงเวลา โดยงบในปีนี้ สามารถจ้างต่อเนื่องได้ถึงวันที่ 30 ก.ย. 65 อย่างแน่นอน ขอบคุณที่มุ่งมั่นให้การศึกษาที่มีคุณภาพแก่เยาวชน พร้อมกำชับให้ สพฐ. จ่ายเงินเดือนครูให้ตรงเวลา
.
สำหรับปีงบประมาณ 2566 ศธ. ได้ของบประมาณไปแล้วเพื่อจ้างทุกคนต่อเนื่อง ประกอบด้วย โครงการครูผู้ทรงคุณค่าของแผ่นดิน 610 คน โครงการครูคลังสมอง 1,757 คน และโครงการจ้างเหมาครูและบุคลากรต่าง ๆ สำหรับโรงเรียนปกติ 44,291 คน วงเงินรวม 6,108 ล้านบาท โดย ร่าง พ.ร.บ.งบประมาณรายจ่ายประจำปี 2566 ได้ผ่านความเห็นชอบของที่ประชุมคณะรัฐมนตรีแล้ว อยู่ในขั้นตอนการพิจารณาของคณะกรรมาธิการวิสามัญ
#ไทยคู่ฟ้า#ร่วมต้านโควิด19
-------------------